kardosdrur/scandi-wiki huggingface dataset:
Aspøya

Aspøya er en ø og en bygd i Tingvoll kommune i landskabet Nordmøre i Møre og Romsdal fylke i Norge. Øen har et areal på 20 km2 og 248 indbyggere (2001). Højeste punkt er Vettafjellet, som er 372 m.o.h.

Riksvei 70 og Europavej 39 følger samme tracé over Aspøya.  Fra  Straumsnes, over Aspøya via Bergsøysundbroen til Bergsøya og giver færgefri vej vestover til Molde og Kristiansund. Bergsøysundbroen er en del af KRIFAST. 

Aspa-slægten, som blandt andet har fostret ærkebiskop Olav Trondsson, havde hovedsæde på gårdene Aspa og Boksaspa i middelalderen.

Øer i Møre og Romsdal
Ligstenen

Ligstenen i Paradisbakkerne på Bornholm er en sten af svanekegranit på ca. 10 tons. Den har sit navn, fordi man plejede at sætte kisten på den, når et ligtog holdt hvil på vej til kirken. Ifølge gammel tro måtte kisten ikke stå på jorden. Det er en flad sten på ca. 3x2x1 m i østre vejside ved et vejknæk ved vejen til Ibs Kirke ca. to km nord for Klinteby.

Vejen blev tidligere kaldt Lyngvejen og var en vej, der blev flittigt benyttet. Denne sti bærer tydeligt tegn på, at det har været en befæstet vej. En kant af vandreblokken er revet løs. Det kan være sket ved en frostsprængning eller en maskine, som er kommet for tæt på ved skovarbejde omkring 1980. Overfladen er fyldt med revner i et netmønster men helt glat.

Eksterne henvisninger
 "Stenen med korsets tegn" af Erik Lind, NaturBornholm.dk
 Stenens omtrentlige placering et par km nord for Klinteby  [Ved "Error 400 Bad Request" brug da link i øverste højre hjørne] 

Lokaliteter på Bornholm
Vandreblokke i Danmark
Hareidlandet

Hareidlandet er den største ø i landskabet Sunnmøre i Møre og Romsdal fylke i Norge. Den har et areal på 166 kvadratkilometer.

Øen har broforbindelse med Gurskøya over Dragsundbroen og vej videre mod Fosnavåg og Runde. Øen er adskilt fra den lille ø Dimna, af en kort bro. I øst er øen adskilt fra fastlandet af Vartdalsfjorden. Eiksundsambandet knytter Hareidlandet til fastlandet med en undersøisk tunnel. Kommunerne Hareid og Ulstein ligger på øen. Ulsteinvik er et vigtigt center med indkøbscenter og skibsbygningsindustri. Udenfor Hjørungavåg i Hareid skal Slaget ved Hjørungavåg have fundet sted. Der går også ferje ifra Hareid til Sulesund i Sula Kommune, og derfra vej mod Ålesund der er den største by i Møre og Romsdal.

Højeste bjerg på øen er Blåtinden, som er 697 m.o.h, næsthøjeste er Kongsvollen (683 m.o.h) begge i Ulstein.

Møre og Romsdals geografi
Sunnmøre
Øer i Norge
Tore André Flo

Tore André Flo (født 15. Juni 1973) er en norsk tidligere fodboldspiller. Han er bedst kendt som angriber i engelske Chelsea fra 1997 til 2000 og i skotske Rangers fra 2000 til 2002.

Fodboldspillere fra Norge
Fodboldspillere fra Tromsø IL
Fodboldspillere fra SK Brann
Fodboldspillere fra Leeds United F.C.
Fodboldspillere fra Chelsea F.C.
Fodboldspillere fra Sunderland A.F.C.
Fodboldspillere fra AC Siena
Fodboldspillere fra Milton Keynes Dons F.C.
Fodboldspillere fra Sogndal Fotball
Fodboldspillere fra Vålerenga IF
Fodboldspillere fra Rangers F.C.
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
International PEN

International PEN er en verdensomspændende forening af forfattere, etableret i London i 1921 for at fremme venskab og intellektuelt samarbejde blandt forfattere. Der findes mere end 100 nationale PEN-centre verden over, der samler mere end 18.000 skribenter. Organisationens hovedkontor ligger i London.

PEN var oprindelig et akronym for Poets, Essayists and Novelists, men foreningen rummer i dag skribenter inden for alle former for litteratur, f.eks. også  journalister og historikere.

Se også
 Dansk PEN

Eksterne henvisninger
 www.pen-international.org - officiel website for International PEN

Internationale organisationer
Frihedsrettigheder
Litteratur
Etableret i 1921
Ngo'er
Trapezjolle

Trapezjollen er konstrueret af Paul Elvstrøm. Det er en éntypejolle, dvs. alle joller er ens, og der er meget stramme regler for jollens udstyr. Trapezjollen findes i flere versioner, alle med samme skrog, men det er Trapez Junior, der er langt den mest almindelige. Trapez Junior (i daglig tale bare Trapezjolle) er beregnet til to personer, hvor gasten står i trapez allerede ved lave vindstyrker.

Der afholdes hvert år officielt danmarksmesterskab i jolleklassen Trapez foruden en række andre kapsejladser.

Specifikationer
 Lægde: 4,83 m
 Bredde: 1,65 m
 Storsejl: 11,5 m²
 Fok: 4,0 m²
 Spiler: 12,5 m²

Joller
Åre Östersund Lufthavn

Åre Östersund Lufthavn, (IATA: OSD, ICAO: ESNZ) er placeret på øen Frösön, 11 km vest for Östersund og 94 km øst for centrum af Åre, Jämtland i Sverige. I 2009 ekspederede den 330.869 passagerer og 2.911 landinger.

Historie 
Svenska flygvapnet etablerede i 1928 en Wing med navnet Jämtlands flygflottilj, F 4 Frösön. Flyvevåbnet var aktiv i Frösön indtil 17. juni 2005 hvor den sidste eskadrille forlod flyvepladsen og F 4 Frösön blev nedlagt.

I 1958 blev området åbnet op for civilt lufttrafik og de første passagerfly landede på stedet. En ny terminalbygning på over 1000 m2 til 17. millioner sek, blev indviet den 24. januar 2008.

Flere rejseudbydere arrangere charterflyvninger til 5 forskellige destinationer omkring Middelhavet. Om vinteren ankommer flere charterfly til lufthavnen med udenlandske skiturister der skal til Åre.

Trafiktal

Referencer

Eksterne henvisninger 

 Åre Östersund Lufthavns officielle hjemmeside 

Lufthavne i Sverige
Jämtlands län
Etableret i 1958
Östersund
Karl Ludwig von Knebel

Karl Ludwig von Knebel (født 30. november 1744 på slottet Wallerstein i Franken, død 23. februar 1834 i Jena) var en tysk forfatter.

von Knebel gik i preussisk militærtjeneste, af hvilken han tog sin afsked efter 10 års forløb. I 1774 blev han
prinsehovmester i Weimar, og på en rejse til Frankrig med prinserne gjorde han i Frankfurt bekendtskab med Goethe og blev derved i stand til at introducere ham hos arveprins Karl August. I 1779 blev von Knebel pensioneret med majors karakter og levede i mange år i fortrolig omgang med den Weimarske digterkreds, især Goethe og Herder.

Han leverede gode oversættelser af Alfieri og Properts (i Schillers Horen) og optrådte selv som digter med Hymnen, Elegien, Lebensbliiten in Distichen (i "Litterarischer Nachlass", udgivet af Varnhagen og Mundt, 3 bind, 1835). Guhrauer udgav Knebels Briefwechsel mit Goethe (2 bind, 1851) og Düntzer Briefe von Schillers Gattin an einen vertrauten Freund (1850). Senere udkom Briefe Herzogs Karl August an Knebel und Herder (1883).

Kilder 

 

Digtere fra Tyskland
Oversættere fra Tyskland
Tysksprogede forfattere
Tyskere i 1700-tallet
Tyskere i 1800-tallet
Johann Heinrich Merck

Johann Heinrich Merck (født 11. april 1741 i Darmstadt, død 27. juni 1791 sammesteds) var en tysk litterær personlighed af Goethes kreds.
 
Merck studerede i Göttingen og Giessen og blev 1767 sekretær ved kancelliet i sin fødeby. Ved siden af sin embedsvirksomhed var han altid livlig optaget af litterære arbejder. Han var den første, der anede Goethes kommende storhed, og ledede ham ved sin overlegne kritik. 1771 indførte han digteren i den kreds Gemeinschaft der Heiligen, han havde samlet omkring sig i sin fødeby.

Han var længe sjælen i Frankfurter gelehrte Anzeigen (stiftet 1772), hørte til medarbejderne ved Wielands Merkur og Nicolais Allgemeine deutsche Bibliotek og stod i brevveksling med de ledende litterære personligheder i Tyskland. Han var ingen produktiv natur, men en skarpsindig Kritiker, der både på kunstens og digtningens område åbnede nye synspunkter og ikke blev uden indflydelse på Sturm- und Drangtidens digteriske Retninger.

Goethes Mephistopheles ejer enkelte af Mercks træk. I en romance Pätus und Arria tog han 1775 Werther i forsvar. Han var anset i vide kredse, og benyttedes ofte som rejseledsager. Desuden gav han sig af med industrielle anlæg, men kom her til kort, ruineredes og undgik kun ved hertug Karl Augusts indgriben 1788 at fallere. Men hans sind formørkedes, og han endte selv sit liv.

Mercks korrespondance findes i Briefe an Johann Heinrich Merck von Goethe, Herder, Wieland und anderen Zeitgenossen (1835), Briefe an und von Johann Heinrich Merck (1838), Ausgewählte Schriften, udgivne af Stahr (1840), Johann Heinrich Merck: Schriften und Briefwechselung in Auswahl ved Kurt Wolff (1909).

Kilder 
 

Digtere fra Tyskland
Tyskere i 1700-tallet
Personer fra Darmstadt
Salmonsens
Sundsvall-Timrå Airport

Sundsvall-Timrå Airport, (IATA: SDL, ICAO: ESNN) (tidligere Sundsvall-Härnösand Airport, også kendt som Midlanda) er placeret 10 km nord/øst fra Timrå, 21 km nord for Sundsvall og 32 km syd for centrum af Härnösand, Timrå Kommune i Sverige. Europavej E4 passerer umiddelbart syd for lufthavnen. I 2009 ekspederede den 248.942 passagerer og 4.161 landinger.

Historie 
Lufthavnen blev indviet i 1944. Den nuværende passagerterminal blev åbnet i 1997 og har et areal på 6.500 m2. Lufthavnen var ejet af Swedavia fra april 2010 indtil juni 2013 hvor ejerskab og drift blev overtaget af et selskab ejet i fællesskab af kommunerne Sundsvall og Timrå.

Selskaber og destinationer 
 SAS – Stockholm-Arlanda
 Direktflyg – Luleå
 City Airline – Göteborg-Landvetter
 Sundsvallsflyg – Stockholm-Bromma
''

Trafiktal

Referencer

Eksterne henvisninger 
 Sundsvall-Timrå Airports officielle hjemmeside

Lufthavne i Sverige
Bygninger, konstruktioner og anlæg i Västernorrlands län
Etableret i 1944
Sundsvall
Savannah (kat)

Savannah er en katterace, der er en krydsning mellem serval og huskat.

Historie 
Den første registrerede Savannah blev født den 7. april 1986. En huskat fødte en killing med en afrikansk serval. Både katten og racen kom til at hedde Savannah. Amerikaneren Patrick Kelly hørte om denne kat, der både havde egenskaber fra serval og huskat, og han besluttede sig for at udvikle en ny race. Sammen med Joyce Sroufe udformede de den originale standard. Den internationale katteorganisation TICA accepterede racen som "Advanced New Breed" i 2001. Den opnåede "Championship status" i 2012, så den kan deltage i konkurrencer.

Udseende 
Savannah'en er en temmelig stor, slank og graciøs kat. Den har påfaldende pletter efter dens forfader servalen, men den er mindre i statur og har lange ben, en lang hals, store ører og en ret kort hale.

Generelt afhænger størrelsen af hvilken generation Savanah'en er født fra.
 Serval Længde 70-100 cm (bryst-bag), Højde 54-62 cm (skulder), Vægt 9-18 kg
 F1 Længde 55-60 cm (bryst-bag)  Højde 40-45 cm (skulder)  Vægt 7-8 kg
 F2 Længde 50-55 cm (bryst-bag)  Højde 38-45 cm (skulder) Vægt 6-7 kg
 F3 Længde 45-53 cm (bryst-bag)  Højde 35-43 cm (skulder)  Vægt 5-6 kg
 F4 Længde 40-45 cm (bryst-bag)  Højde 32-38 cm (skulder)  Vægt 5-6 kg
 F5 Længde 40-45 cm (bryst-bag)  Højde 32-38 cm (skulder)  Vægt 4-9 kg
 F6 Længde 40-45 cm (bryst-bag)  Højde 32-38 cm (skulder)  Vægt 4-8 kg

Adfærd 
Savannah'en kan trænes til at gå i snor. Den hilser folk med det såkaldte headbutt. Nogle katte er meget sociale og venlige overfor fremmede, mens andre gemmer sig og måske endda hvæser. Mange Savannah ejere siger, at katten gør et stort indtryk på dem på grund af dens intelligens. Samtidig er de fleste ualmindelig gode til at springe. Nogle katte kan komme helt op i 2,5 meters højde fra stående position.

Savannah'er er meget nysgerrige. Vand ser ud til at begejstre de fleste Savanah'er. En sjov ting ved katten er dens måde at fluffe halens rod på, når den hilser på dig. Dette må ikke forveksles med en fluffning af hele halen og en del af ryggen, hvilket udtrykker angst.

Savannah'ens lyde kan ofte både minde om en domesticeret kat og en serval eller en blanding af begge. Yderligere kan de hvæse. Lyden er ikke at sammenligne med en domesticeret kats hvæsen. Den minder mere om en meget højrøstet slange. Hvæsen og endda aggressiv opførsel i den forbindelse forefindes næsten kun i F1-generationen, eller lejlighedsvis hos F2-generationen. Socialiseres katten tilstrækkelig, vil denne opførsel nedtones eller endda helt forsvinde.

Referencer

Eksterne kilder og henvisninger 
 Savannah Breed Profile  
 TICAs officielle afdeling for Savannah 

Krydsninger
Katteracer
Viggo Langer

Olaf Viggo Peter Langer (11. december 1860 i Reudnitz ved Leipzig – 10. november 1942 i Rungsted) var en dansk landskabsmaler, halvbror til Hans Hansen.

Viggo Langer er søn af xylograf H.P. Hansen. I 1864 flyttede familien til København. alt som ungt menneske blev Langer efter at have stået tre år i malerlære elev af Vilhelm Kyhn og senere af Kunstakademiet, hvis klasser han gennemgik indtil 1887, samme år, som han ægtede Louise Frederikke Caroline du Plessis de Richelieu, datter af pastor Louis Armand du du Plessis de Richelieu. Sin moders familienavn Langer antog han i 1885 for at undgå forveksling med en anden maler, den senere som kunstsmed bekendte Viggo Hansen. Langer udstillede første gang på Forårsudstillingen 1882 en Mose i Bjærgskov ved Lejre; senere har han hvert år givet møde på Charlottenborg, mest med billeder fra Sydsjælland. Af hans arbejder, der tiltale ved smagfuldt motivvalg, elskværdig naturopfattelse og omhyggelig udførelse, erhvervedes i 1890 et, Fra Knudshoved ved Vordingborg, af Kunstforeningen i København.

Noter

Ekstern henvisning 
 

Malere fra Danmark
Danskere i 1800-tallet
Danskere i 1900-tallet
Landskabsmalere
Personer i Dansk Biografisk Leksikon
AIH

AIH har flere betydninger:

 Académie Internationale d'Héraldique
 AIH – erhvervsorganisation i Aaborg-området
 Andelssamfundet i Hjortshøj.
Visby Lufthavn

Visby Lufthavn (svensk: Visby "flygplats"), (IATA: VBY, ICAO: ESSV) er placeret 3.5 km nord for Visby, Gotland i Sverige. I 2009 ekspederede den 304.714 passagerer og 5449 landinger. Lufthavnen deler området med wingen F 17 Gotland, der blandt andet har en eskadrille fra Flygvapnet placeret i Visby.

Historie 
Allerede i 1939 startede de første flyaktiviteter på stedet da Gotlands Flygklubb begyndte at starte og lande fra en græsmark. Det svenske flyvevåben byggede landingsbanen i 1942 og gjorde Visby Flygstation til landets østligste base. Flyvevåbnet har i dag JAS 39 Gripen placeret i Visby, ligesom vejrstationen og søredning er en del af opgaverne.

Udover den regulære rutetrafik bliver der hver sommer oprettet mange ruter til Visby, på grund af den store søgning af turister til Gotland. Der er i løbet af sommer og efterår en række charterafgange til destinationer omkring Middelhavet.

Selskaber og destinationer 
 airBaltic – Riga
 City Airline – Göteborg-Landvetter (sommer)
 Gotlandsflyg – (Helårlige:) Göteborg City, Stockholm-Arlanda, Ängelholm-Helsingborg, (Sommer:) Hamburg, Helsinki, Oslo-Gardermoen, Ronneby, Stockholm-Skavsta, Sundsvall, Växjö
 SAS – Stockholm-Arlanda
 Skyways – Stockholm-Arlanda, Stockholm-Bromma
 Widerøe – Oslo (sommer)
''

Trafiktal

Referencer

Eksterne henvisninger 

 Visby Airports officielle hjemmeside 

Lufthavne i Sverige
Visby
Etableret i 1942
Trapez (sejlsport)

I sejlsport, er en trapez en anordning, der bruges til at bringe en gasts kropsvægt som modvægt til vindens pres på sejlene. En trapez er en wire, der er fastgjort til et punkt højt oppe på masten i enden af wiren er monteret en trapezsele, ofte i kombination med en blok for at justere vinklen du hænge i. For at gasten kunne knytte sig i trapezformet loop, en trapez sele, der er en sele med en krog på taljen. Mange moderne trapez seler eller trapezformede bælter som de undertiden kaldes også hurtigkoblere for nemt at komme ud af kniben, hvis en farlig situation kan opstå ved kæntring. Lignende seler, der bruges af windsurfere og kitesurfere.

En yderligere fordel er evnen til at "gå" langs rælingen at afbalancere bådens trim og agter. Dette er nødvendigt for at forhindre racing katamaraner såsom Tornado grave stævnen i vandet, også kaldet pitchpoling, og forårsager en styrtdyk og ofte en spektakulær kæntre.

Både kan kun have en trapez, såsom 29er, hvor kun gast bruger trapez. Både, såsom 49er kan have trapez wirer til både skipper og gast. 

Når en båd mister magten i sejlene, og hæler til vindsiden, kan gasten i trapezen blive dyppet i vandet, hvis de ikke reagerer i tide.

Sejlsport
Joller
Peter Gemzøe

Peter Henrik Gemzøe (6. februar 1811 i København – 3. oktober 1879 sammesteds) var en dansk maler og litograf.

Gemzøe var søn af kopist i Rentekammeret, senere bygningsforvalter Carl Henrik Peter Gemzøe og Andriette Frederikke Opitius. Han besøgte på tilskyndelse af Wilhelm Bendz Kunstakademiet fra sommeren 1829 til 1832 og var samtidig elev af C.W. Eckersberg; påbegyndte allerede da sin litografiske virksomhed, fra 1837 som litograf ved Em. Bærentzens Institut. Han modtog Akademiets stipendium 1840 og opholdt sig fra dette år fire år i München, hvor han modtog undervisning af litograferne Hohe og Kohler. Gemzøe fortsatte efter hjemkomsten sin virksomhed som litograf, udstillede på Charlottenborg Forårsudstilling 1833, 1835, 1846, 1852, 1854, 1860 og 1870 (7 gange med 9 værker, de første år 2 portrætmalerier og et interiør, siden kun litografier).

Gemzøe havde i sin ungdom stærk tilknytning til kredsen om Christen Købke og Wilhelm Bendz og har nok modtaget kraftige impulser fra disse malere.

Han var ugift og døde i dyb fattigdom for egen hånd 1879. Han blev begravet på Assistens Kirkegård.

Blandt hans værker er nogle portrætmalerier, Parti fra Figursalen (udstillet 1835), en altertavle til Grønland (1836). Han helligede sig senere særlig litografien, på hvilket felt han var meget flittig og dygtig. Han har hovedsagelig dyrket portrættet, men dog også arbejdet uden for dette område, fx udført et litografi efter Bernardino Luinis S. Catharina på Statens Museum for Kunst, dengang tilskrevet Leonardo da Vinci (Kobberstiksamlingen) og genrescener efter Wilhelm Marstrand og Julius Exner, de sidste måske hans populæreste blade.

Af den store mængde portrætlitografier, han har udført, kan fremhæves portræt af W.F. Engelbreth (efter Marstrand), N.L. Høyen (efter samme), pastor H.F. Feilberg (1834, efter Christen Købke), professor F.C. Sibbern (som forannænvt), Ditlev Blunck (efter Edvard Lehmann), dr. Emil Hornemann (efter Constantin Hansen), Marstrand (efter samme), F.C. Kiærskou og Susette Dalgas (efter C.A. Jensen) (alle i Kobberstiksamlingen). Dette sidste portræt er særlig smukt. Ved rig variation af skygge og lys, ved i sort og hvidt både at fremstille varme og kølighed har han frembragt et livfuldt portræt og en udmærket gengivelse af C.A. Jensens maleri.

Desuden litografier af Amagerkonen (1830'erne, efter Albert Küchler) og Erasmus Montanus (efter 1845, efter Marstrand).

Kilder 
 T.H.C., "Peter Gemzøe", i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.
 Eva de la Fuente Pedersen, "Peter Gemzøe", i: Sys Hartmann (red.), Weilbachs Kunstnerleksikon, København: Rosinante 1994-2000.
 

Kunstnere der har begået selvmord
Danskere i 1800-tallet
Personer fra København
Litografer fra Danmark
Giske (ø)

Giske er den mindste ø i Giske kommune på Sunnmøre i Møre og Romsdal fylke i Norge, og har omkring 700 indbyggere. Landbrug, fiskeri og trævareindustri er de vigtigste erhverv. Giske fik fastlandsforbindelse i 1987, da Giskebroen til Valderøy stod færdig. Giske fik senere udvidet vejforbindelse til Godøy med Godøytunellen som åbnede i 1988.

Kultur 
Navnet Giske er formentlig afledt af norrønt gizki (dug eller klud), som henviser til øens flade form. Giske var sæde for flere mægtige slægter; slægten til Ragnvald Mørejarl, Arnungeætten fra 900-tallet, og Giskeætten videre opover i middelalderen. 

Øen har fortidsminder fra mange epoker, for eksempel Mjelthaugen fra bronzealderen, Giske Kirke fra middelalderen og det tidligere Giskegodset. Det historiske Giskespelet, som bliver fremført hver anden sommer, fortæller om sagaen om Arnungeslægten.

Geografi 
Øen har et areal på 2,67 km². Ørnebakken (26 moh.) er det højeste punkt. 

Vådområdet Makkevika er et fredet fugleområde. Kystlinjen har mange fine sandstrande som bliver brugt af både fastboende og turister. På Kvalneset, på den vestlige del af øen , blev der tidligere tørret fisk.

Eksterne henvisninger 
 «Øyriket Giske» på giske.kommune.no
 http://www.godoy.no/weber/lokalhistorie/Giske/giske.htm 
 Kart og oversikt på visitgiske.no

Øer i Møre og Romsdal
Finseninstituttet

Finseninstituttet (egentlig: Finsens medicinske Lysinstitut) var en selvejende institution på Østerbro i København, oprettet af lægen Niels Finsen i 1896 til fortsættelse af hans forsøg med lysbehandling af hudtuberkulose og anden anvendelse af strålebehandling (Finsen selv døde allerede 1904).

De første bygninger blev rejst i Rosenvænget af arkitekten Gotfred Tvede (1900-01, 1906-08 og hovedbygningen mod Strandboulevarden 1919-21). Senere blev instituttet i samarbejde med Kræftens Bekæmpelse udbygget til et sygehus med speciale i behandling af kræft ved arkitekterne Kay Fisker og C.F. Møller (Radiumstationen opført 1937).

I 1981 blev instituttet sammenlagt med Rigshospitalet, hvortil instituttet blev overført i nye underjordiske bygninger, der blev konstrueret 1985. Siden 1990'erne har Kræftens Bekæmpelses haft hovedsæde i Fisker og Møllers gulstensbygninger, mens de gamle bygninger fra Tvedes hånd er udlejet til Danmarks Designskole.

I 2011 har Langelinieskolen, SPK-afdelingen, haft midlertidig til huse i bygningen. Dette skyldes ombygning af SPKs egne faciliteter på Kastelsvej. Fra april 2012 har Langelinieskolen, efter en rokade, placeret overbygningen dvs. 7., 8., og 9. årgang i bygningen.

Østerbro
Etableret i 1896
Ophørt i 1981
Nedlagte hospitaler i Danmark
Kay Fisker
Skellefteå Airport

Skellefteå Airport, (IATA: SFT, ICAO: ESNS) er en regional lufthavn placeret 4 km vest for Bureå, 17 km syd for Skellefteå i Västerbotten i Sverige. I 2009 ekspederede den 205.513 passagerer og 1.864 landinger. 

1. april 2010 overtog Skellefteå Kommune ejerskabet af lufthavnen fra det statsejede Luftfartsverket.

I efteråret 2010 var SASs rute til Stockholm-Arlanda eneste faste destination fra Skellefteå. I perioder er der flere charterafgange til blandt andet Antalya, Rhodos og Hurghada.

Trafiktal

Referencer

Eksterne henvisninger 

 Skellefteå Airports officielle hjemmeside

Lufthavne i Sverige
Västerbottens län
Etableret i 1961
Kaj Jensen (modstandsmand)

Kaj Jensen (14. maj 1924 – 16. marts 1945) var en dansk modstandsmand, som var medlem af BOPA.

Den 16. marts 1945 deltog han i en planlagt sabotageaktion mod et tysk ammunitionstog. Om bord på toget var 50 tyske soldater mere end modstandsgruppen BOPA havde regnet med. Jensen kom i en voldsom ildkamp mod tyske soldater, som var bevæbnet med maskinpistoler. Under kampen blev han ramt af et dødbringende skud, affyret af tyske soldater.

Han blev i 1945 begravet på Århus Vestre Kirkegård.

Eksterne henvisninger 
 
 Kaj Jensen i Modstandsdatabasen

Medlemmer af BOPA
Personer fra Danmark myrdet af Nazi-Tyskland
Kjeld Roholm

Kjeld Roholm (5. februar 1933 – 26. januar 2008) var en dansk journalist og atlet.
 
Kjeld Roholm var uddannnet inden for handel og reklame og havde erfaring fra en række provinsaviser, da han kom til Ritzaus Bureau i 1967. Herfra ansattes han i 1978 på Berlingske Tidende, hvor han var redaktionssekretær i sportsredaktionen i 20 år.

Kjeld Roholm var i sin ungdom en fremragende løber og vandt DM på både 400 og 800 meter. Han løb for Ben Hur og en kort periode 1958-1959 for Ålborg.

Danske mesterskaber 
  1959 800 meter 1,54,9
  1958 800 meter 1,57,5
  1957 800 meter 1,55,7
  1956 200 meter 22,3
  1956 400 meter 49,4
  1953 400 meter 50,7
  1952 400 meter 50,0
  1951 400 meter 51,3

Eksterne henvisninger 
 

 

Sportsjournalister fra Danmark
Sprintere fra Danmark
Atleter fra Ben Hur
Journalister ved Berlingske
Mellemdistanceløbere fra Danmark